
DE DISCIPLINĂ ŞI IMUNITĂŢI
Bucureşti, 8.12.2015   
Nr. 4c-11/366/1.04.2014                                                                                                                                                                                                                                     
	
	COMISIA PENTRU CULTURĂ, ARTE, MIJLOACE DE INFORMARE ÎN MASĂ
Nr. 4c-10/75/2014


                                                                              PL-x 145/2014/2015
RAPORT  COMUN
asupra proiectului de Lege pentru completarea art.51 din Legea nr.29/2000 privind sistemul naţional de decoraţii al României

În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru cultură, arte, mijloace de informare în masă au fost sesizate spre dezbatere în fond, cu  proiectul de Lege pentru  completarea art.51 din Legea nr.29/2000 privind sistemul naţional de decoraţii al României, trimis cu adresa nr. PL-x 145 din 31 martie 2014, înregistrat la Comisia  juridică, sub nr.4c-11/366 din 1 aprilie 2014, respectiv sub nr.4c-10/75/01.04.2014.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, Camera Deputaţilor este Cameră decizională. 

     Senatul, în calitate de primă Cameră sesizată, a adoptat iniţiativa legislativă în şedinţa din 25 martie 2014. 
Consiliul Legislativ a avizat favorabil iniţiativa legislativă, conform avizului nr.1219 din 1 noiembrie 2013.

Comisia pentru apărare, ordine publică şi siguranţă naţională a avizat favorabil proiectul de lege.
 Guvernul, prin punctul de vedere transmis cu adresa nr.2642 din 20 decembrie 2013, susţine adoptarea acestei iniţiative legislative sub rezerva însuşirii observaţiilor şi propunerilor de la pct.II.
Proiectul de lege  are ca obiect de reglementare completarea art.52 din Legea nr.29/2000 privind sistemul naţional de  decoraţii al României, cu modificările şi  completările  ulterioare, cu o nouă literă, lit. c), în sensul instituirii dispoziţiei potrivit căreia calitatea de membru al unui ordin se poate pierde şi pentru fapte şi declaraţii, ori acţiuni ce aduc atingere directă sau indirectă prevederilor cuprinse în art.1 alin.(1), art.(3) alin. (1) sau art.13 din Constituţia României, republicată. 
În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţe separate.

Comisia pentru cultură, arte, mijloace de informare în masă a examinat proiectul de lege în data de 9 decembrie 2014 şi respectiv 31 martie 2015. La lucrările Comisiei pentru cultură, arte, mijloace de informare în masă au fost prezenţi 20 deputaţi, din totalul de 23 de  membri ai Comisiei.
Membrii comisiei juridice, de disciplină şi imunităţi  au  dezbătut  proiectul de lege în data  de 8 decembrie 2015. Din numărul total de 26  membri ai Comisiei juridice, de disciplină şi imunităţi au participat la şedinţă 23 deputaţi.

În conformitate cu prevederile art.54 şi art.55 din Regulamentul Camerei Deputaţilor, republicat, la dezbateri a participat domnul Alexandru Oprean, secretar de stat în cadrul Ministerului Culturii.

În urma examinării iniţiativei legislative şi a opiniilor exprimate de către membrii celor două Comisii s-a hotărât, cu unanimitate de voturi, respingerea Proiectul de lege pentru completarea art.51 din Legea nr.29/2000 privind sistemul naţional de decoraţii al României, întrucât nu se justifică intervenţia unei legi speciale de modificare, acolo unde cadrul de reglementare existent, respectiv al Legii nr.29/2000 privind sistemul naţional de  decoraţii al României, oferă posibilitatea rezolvării unor situaţii diverse, prin judecata Consiliului de onoare al Ordinului, conform prevederilor, capitolului X- Retragerea decoraţiilor – din această lege. 
În raport cu obiectul şi conţinutul său, propunerea legislativă face parte din categoria legilor ordinare. 

             VICEPREŞEDINTE,                                        PREŞEDINTE          
             Nicolae Ciprian NICA                                Gigel-Sorinel ŞTIRBU             
            SECRETAR,                                                        SECRETAR,

  Sorin Constantin STRAGEA                            Florin – Costin PÂSLARU
Consilier parlamentar  

